"Need pered on saanud ekraanil tähelepanu ning kadedad inimesed ei ole jätnud oma arvamust neile ka välja ütlemata. Tahan, et nad tunneksid end ühtse perena, puhkaksid ja kõik oleks hästi," räägib Nilov.  Kaheksalapselise Kaurovite perepea Viljandimaalt ütleb, et ilma produtsendi organiseerimiseta ta vaevalt oma kodust terve perega Otepääle oleks saanud. "Me ei mahu ühe auto peale ära ning kulukaks läheb ka. Nüüd vallabuss toob ja viib. Puhkame hotellis, käime  saunas, lapsed on nii rahul," ütleb ta.  Kolmeteistkümne lapse ema Orvi Aasumets Lääne-Virumaalt soovib "Kodutunde" saatejuhti Kirsti Timmerit kätel kanda. "Kui palju on meie elu pärast Kirsti käiku muutunud! Nemad aitasid lastele eraldi toad teha ja meie ärkasime ka üles, hakkasime remonti tegema ning elu ümber sättima," räägib Orvi.